**Βιωματική δράση με το τμήμα Α5**

Στο **1 Τρίμηνο** ασχολήθηκα με την γνωριμία με τους μαθητές. Δόθηκαν φυλλάδια για συμπλήρωση των στοιχείων τους , ερωτηματολόγια για το πώς σκέφτονται την φιλία , φύλλα εργασίας για τις προσωπικές τους στιγμές. Τα παιδιά διάβαζαν και οι υπόλοιποι σχολίαζαν και γινόταν διάλογος. Ακολούθησε ο διαχωρισμός σε ομάδες και η κατανομή ρόλων. Τα παιδιά δεν είχαν καθόλου πρόβλημα μεταξύ τους αν και ακολουθήθηκε τυχαία επιλογή. Τους άρεσε πολύ που μόνα τους έγραψαν τους κανόνες μιας τάξης, κάτι που ακολούθησαν .

**Στο 2 Τρίμηνο** τους δόθηκε το θέμα <<Εγώ και εσύ όχι διαφορετικοί>> Υπήρξε ένας καταιγισμός ιδεών για το θέμα ώστε να το κατανοήσουν τα παιδιά και να μπορέσουν να το οργανώσουν .Οι υποομάδες επέλεξαν υποθέματα όπως <<πρόσφυγες>>, <<αναπηρία>>, <<αλλοδαποί>>. Μέσω ποιημάτων, παιχνίδια ρόλων, ζωγραφιές, πληροφορίες από το διαδίκτυο, τραγούδια εποπτεύθηκε η απόλυτη συνεργασία των παιδιών μεταξύ τους καθώς και η κατανόηση ότι δεν πρέπει να υπάρχουν στερεότυπα για τους άλλους ανθρώπους .Μέσα στην τάξη γινόταν διάλογος , ακουόντουσαν όλες οι απόψεις .

**Στο 3 Τρίμηνο** ασχοληθήκαμε με τον σχολικό εκφοβισμό. Πήγαμε πολλές φορές στην σχολική βιβλιοθήκη όπου με την βοήθεια βίντεο από το YOU TUBE για τον σχολικό εκφοβισμό προβληματίστηκαν αρκετά τα παιδιά .Βιωματικά μέσα από ζωγραφιές και μέσω σκετσάκια έδειχναν τα συναισθήματα τους. Κατάλαβαν ότι μπορεί κάτι που είναι αστείο για αυτούς κάποια παιδιά να μην το αντιλαμβάνονται.

Γενικά μπορώ να πω ότι οι στόχοι μου επετεύχθησαν με μια άριστη συνεργασία με τα παιδιά.